สังคมข่าวหุ้น
*...ดัชนีหุ้นไทยปิดตลาด 1,675.75 จุด เพิ่มขึ้น 4.69 จุด มูลค่าการซื้อขาย 49,264 ล้านบาท นักลงทุนต่างชาติซื้อสุทธิกว่า 1,600 ล้านบาท ต้องติดตามการทยอยประกาศงบการเงินของ Real Sector ต่อไป แนวโน้มวันนี้ตลาดอาจเผชิญแรงขายทำกำไรระหว่างทางต้องระวังแรงเหวี่ยง พร้อมประเมินแนวรับ 1,670-1,660 จุด แนวต้าน 1,690-1,700 จุด...
23 ก.ค. 2561

เล็กเซียวหงส์
*…ดัชนีหุ้นไทยปิดตลาด 1,675.75 จุด เพิ่มขึ้น 4.69 จุด มูลค่าการซื้อขาย 49,264 ล้านบาท นักลงทุนต่างชาติซื้อสุทธิกว่า 1,600 ล้านบาท ต้องติดตามการทยอยประกาศงบการเงินของ Real Sector ต่อไป แนวโน้มวันนี้ตลาดอาจเผชิญแรงขายทำกำไรระหว่างทางต้องระวังแรงเหวี่ยง พร้อมประเมินแนวรับ 1,670-1,660 จุด แนวต้าน 1,690-1,700 จุด…
*…MK ท่าทาง “ดีลเทนเดอร์” จะไม่จบง่าย ๆ แน่ เห็นทีจะได้เห็น “ศึกชิงนาง” ซะแล้ว..ว่ากันตรง ๆ ราคาที่กลุ่ม SPALI ตั้งโต๊ะรับซื้อ 4.10 บาท ขณะที่ราคาตามมูลค่าทางบัญชี (บุ๊กแวลู) อยู่ที่ 6.66 บาท แถมกำไรสะสม 4,000 ล้านบาท นี่ยังไม่รวมที่ดินแถว ๆ บางนาอีกผืนใหญ่..มิน่าล่ะ..สองผู้ถือหุ้นใหญ่จึงมาล่าหุ้นในกระดานเพิ่ม ทั้งที่ SPALI กำลังตั้งโต๊ะรับซื้อ..เท่ากับว่าหาก SPALI อยากได้ทั้งหมด เห็นทีต้องยกระดับราคาเทนเดอร์ซะแล้ว…
*…CIMBT เอาจนได้..ประกาศเพิ่มทุนให้ผู้ถือหุ้นเพิ่ม 4,500 ล้านหุ้น อัตราส่วน 20 หุ้นเดิมต่อ 3 หุ้นเพิ่มทุน ราคาหุ้นละ 0.87 บาท เพื่อความมั่นคงให้มีเงินกองทุนที่เพียงพอและมีเงินทุนสำรองไว้..รองรับการขยายธุรกิจในอนาคต ปัญหาอยู่ที่ว่าผู้ถือหุ้นเดิมคิดอย่างไร..จะใส่เงินหรือไม่..!?
*…TMB ยอมรับโชคชะตาแล้วว่าเหตุที่ไตรมาส 2/2561 งบออกมาไม่ดี เพราะค่าฟีกองทุนหดหายไปอย่างมีนัยสำคัญ..ด้วยเหตุกองทุนฯ ที่ออกไปก่อนหน้านี้ “ไม่จ๊าบโดนใจ” จึงไม่ค่อยประสบความสำเร็จเท่าที่ควร..เอาเป็นว่าต้องปรับกลยุทธ์ทั้งระบบเลยทีเดียว…
*….ASIAN ยังซิ่งไม่เลิก..ขานรับสตอรี่ “บาทอ่อน-ส่งออกดี-กำไรเด่น” แต่ราคาที่ขึ้นมากว่า 60% ดูมันเว่อร์เกินไปแล้ว บอกไว้ก่อนเลย “หุ้นตัวนี้มีคนชักใยอยู่” ว่ากันว่าเป็นชายหนุ่มนักเสี่ยง..เป็นหมอซะด้วย..โอ้ว..จะหมอ “ย.” หรือหมอ “ว.” อันนี้จับสลากกันดูละกัน..55…
*…DOD เล่นเอาต๊กกะใจหมดเลย จู่ ๆ มีบิ๊กล็อต 10 ล้านหุ้น ราคาเฉลี่ย 13.50 บาท เท่าที่รู้ผู้ถือหุ้นใหญ่เจียดขายให้กับคู่ค้า DOD นั่นเอง..เฮ้อ..ค่อยยังชั่ว.!? ช่วงนี้เห็นมีผู้ถือหุ้นใหญ่หลายบริษัทชอบขายหุ้นอยู่ด้วยเลยแอบเสียว..!…
*…ACAP ราคาหุ้นดูดีแบบผิดหูผิดตาก่อนจะมีแรงเทขาย..ว่ากันว่างบไตรมาส 2/2561 จะออกมาโดดเด่น แต่หุ้นตัวนี้เหมาะกับนักเก็งกำไร..มากกว่าประเภทนักสะสม..ใครที่ฝืนธรรมชาติหุ้นตัวนี้ มีเพลี่ยงพล้ำให้เห็นอยู่เสมอ ๆ ดังนั้นได้กำไร 3-5% น่าจะเพียงพอแล้ว..!!??…
*…หุ้นร้อนประจำวันที่ 23 ก.ค. 2561 ที่มีราคาและมูลค่าการซื้อขายปรับขึ้นแรงและอยู่ระหว่าง (Trading Alert List) และขยายช่วงดำเนินการ คือ บริษัท ดีมีเตอร์ คอร์ปอเรชั่น จำกัด (มหาชน) หรือ DCORP ทำให้เข้าข่ายมาตรการกำกับการซื้อขายระดับ 1 ต้องใช้เกณฑ์ Cash Balance (ซื้อขายด้วยเงินสดทั้งจำนวน) มีผลตั้งแต่วันที่ 24 ก.ค.-10 ส.ค. 2561…
*…ปิดท้ายพบกับข่าวหุ้นเจาะตลาด ผ่านสถานีโทรทัศน์สปริงนิวส์ดิจิทัล ช่อง 19 เวลา 9.40-11.00 น. จุใจกับเนื้อหาเข้มข้นขึ้น เวลามากขึ้น ดำเนินรายการโดยบูรพา สงวนวงศ์ และ สุภชัย ปกป้อง ส่วน “หุ้นดาวเด่น” จากวิษณุ โชลิตกุล ของแฟน ๆ ยังอยู่เช่นเดิม..! และยังรับชมสด ๆ ผ่านทาง www.facebook.com/ข่าวหุ้นธุรกิจ หรือ www.kaohoon.com และ FM 102 MHz….
*…พร้อมอัพเดทตลาดทุนทุกวันจันทร์-ศุกร์ กับ “ข่าวหุ้นทีวีออนไลน์” เริ่มจาก Pre-Open Report โดยอารียานันท์ สัทธรรมสกุล เวลา 9.15 น. ตามด้วย Mid-Day Report โดยบูรพา สงวนวงศ์ เวลา 12.25 น. ปิดท้ายด้วย Post Market Report โดยสุภชัย ปกป้อง เวลา 17.30 น. แบบไลฟ์กันสด ๆ ผ่านทาง www.facebook.com/ข่าวหุ้นธุรกิจ-Kaohoon หรือ www.kaohoon.com การันตีทุกโจทย์เรื่องหุ้นหาคำตอบได้ที่ข่าวหุ้นธุรกิจเท่านั้น